Diari Oficial de la Generalitat Valenciana


Sumari del DOGV 4521, del 13-06-2003 (2003/6651)

ORDE de 2 de juny de 2003, de la Conselleria d'Economia, Hisenda i Ocupació, per la qual s'aprova la carta de servicis del Centre de Sistemes d'Informació.
-----------------------------------------------------------------------------------------------------------------------------------------------------------

### Dades del document

Número de DOGV
:   4521

Data del DOGV
:   13-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/6651


Data del document
:   02-06-2003

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ciutadà
    * relació administració-administrat
    * sistema d'informació
    * sistema informàtic
    * administració regional
    * norma de qualitat
    * legislació

ORDE de 2 de juny de 2003, de la Conselleria d'Economia, Hisenda i Ocupació, per la qual s'aprova la carta de servicis del Centre de Sistemes d'Informació. [2003/X6651]
  
El Decret 191/2001, de 18 de desembre, del Govern Valencià, que va aprovar la Carta del Ciutadà de la Comunitat Valenciana i va regular les cartes de servicis en la Generalitat Valenciana, establix en l'article 6 que la Carta del Ciutadà de la Comunitat Valenciana, serà objecte de desplegament a través de cartes de servicis sectorials i específiques que plasmaran els estàndards de qualitat a què s'ajustarà la prestació dels servicis públics d'acord amb els principis marc arreplegats en la Carta.
  
El Centre de Sistemes d'Informació ha elaborat la seua carta de servicis que d'acord amb allò establit en l'article 12.2 del Decret 191/2001, de 18 de desembre, ha sigut informada favorablement per la Direcció General de Telecomunicacions i Modernització el dia 10 de febrer del 2003.
  
Per tot això, i fent ús de les facultats assignades per l'article 12.1 del Decret191/2001, de 18 de desembre, del Govern Valencià, pel qual s'aprova la carta del ciutadà de la Comunitat Valenciana i es regulen les cartes de servicis en la Generalitat Valenciana,
  
ORDENE
  
Article 1
  
Aprovar la carta de servicis corresponent al Centre de Sistemes d'Informació d'acord amb el contingut establit en l'annex d'esta orde.
  
Article 2
  
Ordenar la publicació de la present disposició en el Diari Oficial de la Generalitat Valenciana.
  
Article 3
  
La carta de servicis del Centre de Sistemes d'Informació estarà disponible per al públic a través de l'adreça d'internet www.gva.es en l'apartat d'atenció al ciutadà o en www.gva.es/carta, a partir de la publicació de la present orde en el Diari Oficial de la Generalitat Valenciana. Tot això sense perjudici d'altres accions de divulgació que, si és el cas, s'adopten.
  
València, 2 de juny de 2003
  
El conseller d'Economia, Hisenda i Ocupació,
  
VICENTE RAMBLA MOMPLET
  
ANNEX
  
Carta de Servicis del Centre de Sistemes d'Informació de la Conselleria d'Economia, Hisenda i Ocupació (CSI).
  
El Centre de Sistemes d'Informació de la Conselleria d'Economia, Hisenda i Ocupació (CSI) realitza essencialment sis servicis:
  
El desenvolupament de noves aplicacions, des de la presa de requeriments, anàlisi funcional i disseny fins a la programació.
  
La implantació, posada en producció o arrancada de noves aplicacions.
  
La gestió de la producció o funcionament ordinari de les aplicacions.
  
El manteniment i millora de les aplicacions en producció.
  
La gestió de l'equipament microinformàtic i les seues incidències tècniques (exclusivament en l'àmbit de la Conselleria d'Economia, Hisenda i Ocupació).
  
La formació i atenció a l'usuari i la resolució dels seus problemes.
  
Compromisos de qualitat amb els usuaris.
  
Funcionalitat: El CSI desenvoluparà les seues aplicacions amb un mínim del 95% de requeriments satisfets de conformitat amb l'anàlisi acceptada per l'autoritat o responsable de l'aplicació.
  
Extensió de la Formació: Formarem almenys al 90% de tots els usuaris abans de l'arrancada de les aplicacions.
  
Disponibilitat: El CSI mantindrà per al seu ús les aplicacions almenys en el 95% de l'horari que haja establit l'autoritat o responsable de l'aplicació.
  
Garantia i recuperació: El CSI guardarà les dades gravades en les seues aplicacions de manera que en el 95% de les incidències no serà necessari recuperar més de 5 minuts de treball de l'usuari.
  
Rapidesa en la resolució de problemes: Atendrem en un temps mitjà igual o menor a 2 dies el 80% dels problemes que impedisquen l'adequat acompliment pels usuaris de les seues funcions.
  
El grau de compliment dels compromisos d'esta Carta de Servicis pot seguir-se a través de l'adreça d'internet, en www.gva.es/carta i en la nostra pàgina del Portal del Funcionari http://pf.gva.es
  
Ajudeu-nos a prestar un millor servici
  
Si teniu qualsevol problema amb el nostre servici o voleu aportar suggeriments vos preguem que utilitzeu els impresos normalitzats que trobareu en la nostra pàgina web del Portal del Funcionari.
  
Dependències, telèfons d'assistència, fax, correu electrònic, accessos a aplicacions, en la nostra pàgina del Portal del Funcionari http://pf.gva.es
  
CENTRE DE SISTEMES D'INFORMACIÓ
  
CONSELLERIA D'ECONOMIA, HISENDA I OCUPACIÓ
  
Tel. 012
  
Fax: 934314723
  
Plaça de Nàpols i Sicília, 10
  
46256 València
  
Horari: dilluns a dijous de 8 a 15 i de 15 a 19 hores.